"ಸುರಭಿ" ಒಂದು ಕಲಾಪ್ರಪಂಚವಿದ್ದಂತೆ. ಸಂಗೀತಕ್ಷೇತ್ರದ ಹತ್ತು ಹಲವು ಆಯಾಮಗಳಿಗೆ ತನ್ನನ್ನು ತೆರೆದುಕೊಂಡಿದೆ. ಹಲವಾರು ಕಲಾವಿದರು, ವಿದ್ವಾಂಸರು, ಕಲಾಸಕ್ತರೊಡನೆ ನಡೆಯುತ್ತಿರುವ ಚಿಂತನ ಕಾರ್ಯಕ್ರಮ, ಸಂಗೀತಾವಿಷ್ಕಾರಗಳು, ಉದಯೋನ್ಮುಖ ಕಲಾವಿದರಿಗೆ ವೇದಿಕೆಯ ಅವಕಾಶ, ಹೊರ ರಾಜ್ಯಗಳ ಪ್ರೌಢಗಾಯಕರುಗಳಿಂದ ಗಾಯನ ಕಾರ್ಯಕ್ರಮಗಳು, ಅಬಲೆಯ ಆಶ್ರಯ ತಾಣವಾಗಿರುವ ಮೈಸೂರಿನ ಶಕ್ತಿಧಾಮದಲ್ಲಿ ಸಂಗೀತ ಸಾಂತ್ವನ, ಚಿಂತನ ಸೌರಭವೆಂಬ ತೈಮಾಸಿಕ, ಕಾರ್ಯಾಗಾರಗಳು, ಧ್ವನಿಸುರುಳಿಗಳು, ಕೆಳವರ್ಗದ ಮಕ್ಕಳೇ ಕಲಿಯುತ್ತಿರುವ ಶಾಲೆಗಳಲ್ಲಿ ವಿಶೇಷವಾಗಿ ಸಂಗೀತದ ಬಗ್ಗೆ ಆಸಕ್ತಿ ಇರುವ ಮಕ್ಕಳಿಗೆ ಉಚಿತವಾಗಿ ಸುರಭಿಯ ಹಿರಿಯ ಶಿಕ್ಷಕರುಗಳಿಂದ ಸಂಗೀತಧಾರೆ, ಸಂಗೀತ ವರ್ಷದಡಿಯಲ್ಲಿ ವಾರಕ್ಕೊಮ್ಮೆ ಸಂಗೀತ ಶಿಕ್ಷಣ ; ಹೀಗೆ ಸುಕನ್ಯಾರವರು ಸತತವಾಗಿ ಸೇವೆ ನಡೆಸುತ್ತಿದ್ದಾರೆ. ಕುವೆಂಪುರವರ ರಾಮಾಯಣ ದರ್ಶನಂ ಪುಸ್ತಕ, ಇವರಿಗೆ ಪ್ರಿಯವಾದದ್ದು.

ಸಂಗೀತಾಭ್ಯಾಸ
ಸುರಭಿ
ಕರ್ಣಾಟಕ ಭಾಗವತದ ಅದ್ಭುತ ಕಾವ್ಯವಾಚನ
ತಂದೆ, ಸಂಗೀತಾಸಕ್ತ, ಕನ್ನಡಲಿಪಿ-ಸಂಸ್ಕರಣಕಾರ